及第後作（題擬）
作者：于觀文
朝代：唐

paragraphs: 東堂令史報來時，仙桂云攀第九枝。
乍聽言音猶似夢，却思公道即無疑。
寒門髣髴春將到，幽徑朦朧月漸移。
殘漏聲中鞭馬去，紵袍重戴已相隨。
（見《新編分門古今類事》卷七引李畋《該聞錄》。
）（按：《該聞錄》云觀文「下第後，獻主司《鳳玉賦》，爲時所稱。
」次年試，夢人告以當在榜末及第。
「言訖，院吏報先輩第九人。
是年只放進士九人，果符所夢。
」據所述，當爲唐五代間事。
）。